TRUBB ดีดแรง 8% รับไตรมาส 2 พลิกกำไร 119 ลบ. หนุนครึ่งปีแรกโตแรง 12 เท่า
TRUBB ดีดแรง 8% มาที่ 2.96 บ. ด้วยมูลค่าซื้อขาย 115.71 ลบ. รับไตรมาส 2 พลิกกำไร 119 ลบ. หลังรายได้ขายพุ่ง
TRUBB ดีดแรง 8% มาที่ 2.96 บ. ด้วยมูลค่าซื้อขาย 115.71 ลบ. รับไตรมาส 2 พลิกกำไร 119 ลบ. หลังรายได้ขายพุ่ง
11 ส.ค. 2564

ผู้สื่อข่าวรายงานว่า ราคาหุ้น บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB ล่าสุด ณ เวลา 16.03 น. อยู่ที่ 2.96 บาท บวก 0.22 บาท หรือ 8.03% สูงสุดที่ 3.12 บาท ต่ำสุดที่ 2.74 บาท ด้วยมูลค่าซื้อขาย 115.71 ล้านบาท

ทั้งนี้ ราคาหุ้น TRUBB ปรับตัวขึ้นหลังรายงานผลการดำเนินงานงวดไตรมาส 2/2564 พลิกมีกำไร 119.59 ล้านบาท จากปีก่อนขาดทุน 55.50 ล้านบาท เนื่องจากบริษัทมีรายได้รวม 2,259 ล้านบาท เพิ่มขึ้นจากไตรมาส 2/2563 ที่มีรายได้รวมอยู่ที่ 1,318 ล้านบาท โดยรายได้จากการขายและให้บริการ 2,246 ล้านบาท เพิ่มขึ้นจากไตรมาส 2/2563 ที่มีรายได้จากการขายและให้บริการ 1,308 ล้านบาท ทั้งนี้เนื่องมาจากการแพร่ระบาดของโรคไวรัสโควิด-19 ในทั่วโลกทำให้ความต้องการในกลุ่มธุรกิจน้ำยางข้นและน้ำยางแปรรูป และกลุ่มผลิตภัณฑ์จากยางมากขึ้นเมื่อเทียบกับไตรมาสเดียวกันของปี 2563
ขณะที่งวด 6 เดือนแรกบริษัทมีกำไร 252.50 ล้านบาท เพิ่มขึ้น 1,243% จากช่วงเดียวกันของปีก่อนมีกำไรอยู่ที่ 18.81 ลบ.